Id-Direttiva tal-Kummissjoni 2000/2//KE
ta'l-14 ta' Jannar 2000
li taddatta għall-progress tekniku d-Direttiva tal-Kunsill 75/322/KEE rigward is-soppressjoni ta' l-interferenza fir-radju prodotta minn magni spark ignition immuntati ma tratturi bir-roti għall-agrikoltura jew għall-foresterija u d-Direttiva tal-Kunsill 74/150/KEE dwar l-approvazzjoni tat-tip ta' tratturi bir-roti għall-agrikoli jew għall-foresterija
(Test b'relevanza għaz-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 74/150/KEE tal-4 ta' Marzu 1974 dwar l-approssimazzjoni tal-liġijiet tal-Istati Membri li dwar l-approvazzjoni tat-tip ta' tratturi bir-roti għall-agrikoltura jew għall-foresterija [1] kif l-aħħar emendata bid-Direttiva tal-Parlament Ewropew u tal-Kunsill 97/54/KE [2] u b'mod partikolari l-Artikolu 11 tagħha,
Wara li kkonsidrat id-Direttiva tal-Kunsill 75/322/KEE tal-20 ta' Mejju 1975 dwar l-approssimazzjoni tal-liġijiet ta' l-Istati Membri li jirrigwardjaw is-soppressjoni tal-interferenza tar-radju prodotta minn magni s park ignition immuntati fuq tratturi bir-roti għall-agrikoltura jew għall-foresterija [3], kif l-aħħar emendata bid-Direttiva 97/54/KE, u b'mod partikolari l-Artikolu 5 tagħha,
Billi:
(1) Id-Direttiva 75/322/KEE hija waħda mid-direttivi separati tal-proċedura ta' l-approvazzjoni tat-tip KE li kienet stabbilita permezz tad-Direttiva 74/150/KEE. Konsegwentement, id-dispożizzjonijiet stabbiliti fid-Direttiva 74/150/KEE applikabbli għal sistemi, komponenti u unitajiet tekniċi separati japplikaw għad-Direttiva 75/322/KEE.
(2) Id-Direttiva 75/322/KEE fiha l-miżuri l-aktar kmieni li jittantaw li jġibu fl-applikazzjoni kompatibbilità ewlettro-manjetika bażika dwar l-interferenza tar-radju. Sussegwentement, il-progress tekniku żied il-komplessità u d-diversità ta' l-apparat elettriku u elettroniku.
(3) Biex jingħata akkont tat-tħassib li qiegħed dejjem jikber dwar l-iżviluppi teknoloġiċi fl-apparat elettriku u elettroniku u l-ħtieġa li tkun assigurata l-kompatibbilità ġenerali mal-apparat elettriku u elettroniku differenti, id-Direttiva tal-Kunsill 89/336/KEE [4], kif l-aħħar emendata bid-Direttiva 93/68/KEE [5], li tipprovdi dispożizzjonijiet ġenerali dwar il-kompatibbilità elettro-manjetika għall-prodotti mhux koperti b'direttiva speċifika.
(4) Id-Direttiva 89/336/KEE li tistabbilixxi l-prinċipju li, sa fejn il-ħtiġiet ta' protezzjoni speċifikati f'dik id-Direttiva kienu armonizzati, id-dispożizzjonijiet ġenerali tagħha ma japplikawx u ma jibgħux japplikaw fir-rigward ta' l-apparat kopert b'direttivi speċifiċi.
(5) Id-Direttiva 75/322/KEE għandha ssir direttiva speċifika.
(6) L-adozzjoni għall-progress tekniku kien effetwat, fil-każ ta' vetturi bil-mutur, bid-Direttiva tal-Kummissjoni 95/54/KE [6] dwar is-soppressjoni tal-interferenza tar-radju prodotta minn makni bl-ispark ignition immuntati fuq vetturi bil-mutur. Ħtiġiet ekwivalenti għandhom jiġu adottati dwar l-interferenza tar-radju prodotta minn magni mmuntati fuq tratturi agrikoli jew għall-foresterija, billi tkun stabbilita direttiva speċifika fil-qafas tal-proċedura ta' l-approvazzjoni tat-tip li tipprovdi għall-approvazzjonijiet mogħtija mill-awtoritajiet nazzjonali nnominati fuq il-bażi tal-ħtiġiet tekniċi armonizzati.
(7) Mill-1 ta' Ottubru 2001 il-ħtiġiet tekniċi li jirrelataw mal-interferenza tar-radju (kompatibilità elettro-manjetika) ta' vetturi, il-komponenti u s-sistemi tagħhom għandhom ikunu irregolati unikament bid-dispożizzjonijiet tad-Direttiva 75/322/KEE.
(8) Il-miżuri li hemm dispożizzjoni dwarhom f'din id-Direttiva huma skond l-opinjoni tal-Kumitat għall-Adattazzjoni tal-Progress Tekniku stabbilit bl-Artikolu 12 tad-Direttiva 74/150/KEE,
ADOTTAT DIN ID-DIRETTIVA:
L-Artikolu 1
Id-Direttiva tal-Kunsill 75/322/KEE hija emendata kif ġej:
1. It-titolu huwa mibdul b'dan li ġej:
"Id-Direttiva tal-Kunsill 75/322/KEE ta'l-20 ta' Mejju 1975 dwar is-soppressjoni ta'l-interferenza tar-radju prodotti minn tratturi agrikoli u għall-foresterija (kompattibbilita elettro-manjetika)."
2. L-Artikolu 1 u 2 huma mibdula b'dan li ġej:
"L-Artikolu 1
Għall-għanijiet ta' din id-Direttiva, "vettura" tfisser kwalunkwe vettura kif definita fid-Direttiva 74/150/KEE.
L-Artikolu 2
L-ebda Stat Membru ma jista' jiċħad li jagħti l-approvazzjoni tat-tip KE lill-vettura, sistema, komponent jew unita teknika separat fuq il-bażi li jirrigwardjaw il-kompattibiltà elettro-manjetika jekk il-ħtiġiet ta' din id-Direttiva jkunu mwettqa."
3. L-Artikolu 3 huwa mħassar.
4. L-Artikolu 4 huwa mibdul b'dan li ġej:
"L-Artikolu 4
Din id-Direttivi għandha tikkostitwixxi "direttiva speċifika" għall-għan ta' l-Artikolu 2(2) tad-Direttiva tal Kunsill 89/336/KEE [7] b'effett mill-1 ta' Ottubru 2001."
5. L-Annessi għandhom ikunu mibdula bl-Annessi I sa IX tad-Direttiva 95/54/KE, suġġetti għall-emendi stabbilita fl-Anness ta' din id-Direttiva.
L-Artikolu 2
1. B'effett mill-1 ta' Jannar 2001, l-Istati Membri ma jistgħux, fuq il-bażi li jirigwardjaw il-kompatibilità elettro-manjetika:
- jiċħdu li jagħtu l-approvazzjoni tat-tip KE jew l-approvazzjoni tat-tip nazzjonali dwar xi tip partikolari ta' vettura,
- jiċħdu li jagħtu l-approvazzjoni għal xi komponent jew unita teknika tat-tip KE għal xi tip partikolari ta' komponent jew unita teknika separata,
- jipprojbixxi r-reġistrazzjoni, il-bejgħ jew id-dħul fis-servizz ta' vetturi,
- jipprobbixxi l-bejgħ jew l-użu ta' komponenti jew unitajiet tekniċi separati,
jekk il-vettturi, l-komponenti jew l-unitajiet tekniċi separati jkunu konformi mal-ħtiġiet tad-Direttiva 75/322/KEE, kif emendata b'din id-Direttiva.
2. B'effett mill-1 ta' Ottubru 2002, l-Istati Membri:
- ma jistgħux aktar jagħtu l-approvazzjoni tat-tip KE, l-approvazzjoni tat-tip KE tal-komponenti jew l-approvazzjoni tat-tip KE ta' l-unita teknika separata,
u
- jistgħu jiċħdu li jagħtu l-approvazzjoni tat-tip nazzjonali,
għal kull tip ta' komponent ta' vettura, jew l-unita teknika separata, jekk il-ħtiġiet tad-Direttiva 75/322/KEE, kif emendata b'din id-Direttiva ma jkunux imwettqa.
3. Il-paragrafu 2 m'għandux japplika għal tipi ta' vetturi approvati qabel l-1 ta' Ottubru 2002 permezz tad-Direttiva tal-Kunsill 77/537/KEE [8] lanqas għall-xi estensjonijiet sussegwenti ta' dawn l-aprrovazzjonijiet.
4. B'effett mill-1 ta' Ottubru 2008, l-Istati Membri:
- għandhom jikkunsidrwa ċertifikati tal-konformità li jakkumpanjaw vetturi ġodda skond id-dispożizzjonijiet tad-Direttiva 74/150/KEE li ma jkunux aktar validi għall-għanijiet ta' l-Artikolu 7(1) ta' dik id-Direttiva,
u
- jistgħu jirrifjutaw il-bejgħ jew dħul fis-servizz ta' sub-assemblies elettriċi jew elettroniċi ġodda, jew l-unitajiet tekniċi separati,
jekk il-ħtiġiet ta' din id-Direttiva ma jkunux ġew imwettqa.
5. Mingħajr preġudizzju għall-paragrafi 2 u 4, fil-każ tal-partijiet ta' bdil, l-Istati Membri għandhom ikomplu jagħtu l-approvazzjoni tat-tip KE u li jippermettu l-bejgħ u dħul fis-servizz tal-komponenti jew ta' l-unitajiet tekniċi separati ntiżi għall-użu mal tipi ta' vetturi li kienu ġew approvati qabel l-1 ta' Ottubru 2002 permezz tad-Direttiva 75/322/KEE jew tad-Direttiva 77/537/KEE u, meta applikabbli, l-estensjonijiet sussegwenti ta' dawn l-approvazzjonijiet.
L-Artikolu 3
Fil-punt 3.17 ta' l-Annes I u l-punt 2.4 ta' l-Anness II li jinsabu mad-Direttiva 74/150/KEE, "suppressur ta' l-interferenza" hija mibdula bi "kompatibilità elettro-manjetika".
L-Artikolu 4
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sal-31 ta' Diċembru 2000 l-aktar tard. Għandhom minnufih jinfurmaw b'dan lill-Kummisjsoni.
Meta l-Istati Membri jadottaw dawn id-dispożizzjonijiet, dawn għandhom ikun fihom referenza għal din id-Direttiva, jew ikunu akkumpanjati b'dik ir-referenza fl-okkazzjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir dik ir-referenza.
2. L-Istati Membri għandhom jikkomunikaw lejn il-Kummissjoni t-test tad-dispożizzjonijiet prinċipali tal-liġi nazzjonali li jadottaw fil-qasam kopert b'din id-Direttiva.
L-Artikolu 5
Din id-Direttiva għandha tidħol fis-seħħ fl-20 jum li jiġi wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.
L-Artikolu 6
Din id-Direttiva hija indirizzata lill-Istati Membri kollha.
Magħmula fi Brussel, fl-14 ta' Jannar 2000.